Adrianus Episcopus servus servorum Dei, venerabilibus fratribus E. Lugdunensi,  Bisuntino Archiepiscopis salutem  apostolicam benedictionem. Qui bona Ecclesiarum præsumunt invadere,  viros religiosos ac terras ipsorum duris  indebitis exactionibus aggravare, à Prælatis Ecclesiæ sunt propensiùs commonendi, ut  ipsi suarum possessionum fructus integrè percipere possint,  qui Ecclesias diripiendo justitiam in peccatis videntur procul dubio declinare, pastorum exhortationibus corrigantur. Dilectus siquidem filius noster P. Abbas Trinorchiensis, monasterii sua nobis narratione monstravit, quòd nobilis vir G. Comes Matisconensis ità terras ipsius,  homines in eis commorantes, indebitis  insolitis exactionibus aggravet, ut non solùm de ipsis consuetum emolumentum habere non possit, verùm etiam ipsarum possessionum amissionem cogatur sæpiùs cogitare. Quia ergo pati nec possumus nec debemus, quòd prædictus Abbas aut monasterium ipsius pati debeat detrimentum, per præsentia vobis scripta mandamus, quatinùs præfatum Comitem districtiùs moneatis, ut ab ejusmodi exactionibus terrarum  hominum supradicti monasterii omninò abstineat,  fratres in eo commorantes permittat, in omni quiete Domino deservire. Quòd si facere fortè noluerit,  vestris monitis duxerit obviandum, ità plenariam de ipso  contra ejus justitiam faciatis, ut saltem timore pœnæ dediscat bona supradicti monasterii infestare, seu indebitas exactiones eorum terris imponere. Datum Romæ apud Sanctum Petrum XVIII. Kalendas Maii. In plumbo -- ADRIANUS Papa IIII.